[image: coa]

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 
ՀԱՇՎԵՔՆՆԻՉ ՊԱԼԱՏ

Ո Ր Ո Շ ՈՒ Մ

2026 թվականի փետրվարի 13-ի թիվ 18-Լ

ԿԱՏԱՐՈՂԱԿԱՆԻ ՀԱՇՎԵՔՆՆՈՒԹՅԱՆ ԲՆԱԳԱՎԱՌՈՒՄ ՍԿՍՆԱԿ ՀԱՇՎԵՔՆՆՈՂՆԵՐԻ (ԱՈՒԴԻՏՈՐՆԵՐԻ) ՆԵՐԳՐԱՎՄԱՆ ԵՎ ՎԵՐԱՊԱՏՐԱՍՏՄԱՆ ԴԱՍԸՆԹԱՑԻ ԿԱԶՄԱԿԵՐՊՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ 

	
Ղեկավարվելով Հաշվեքննիչ պալատի մասին օրենքի 10-րդ հոդվածի 1-ին մասի 11-րդ կետով և 42-րդ հոդվածով՝ Հաշվեքննիչ պալատը


Ո Ր Ո Շ ՈՒ Մ Է`

1. Հաստատել կատարողականի հաշվեքննության բնագավառում սկսնակ հաշվեքննողների (աուդիտորների) ներգրավման և վերապատրաստման դասընթացի կազմակերպման կարգը՝ համաձայն հավելվածի։

Հաշվեքննիչ պալատի
  2026թ․ փետրվարի 13-ի թիվ 18-Լ որոշում

Կ Ա Ր Գ
ԿԱՏԱՐՈՂԱԿԱՆԻ ՀԱՇՎԵՔՆՆՈՒԹՅԱՆ ԲՆԱԳԱՎԱՌՈՒՄ ՍԿՍՆԱԿ ՀԱՇՎԵՔՆՆՈՂՆԵՐԻ (ԱՈՒԴԻՏՈՐՆԵՐԻ) ՆԵՐԳՐԱՎՄԱՆ ԵՎ ՎԵՐԱՊԱՏՐԱՍՏՄԱՆ ԴԱՍԸՆԹԱՑԻ ԿԱԶՄԱԿԵՐՊՄԱՆ

1. ԸՆԴՀԱՆՈՒՐ ԴՐՈՒՅԹՆԵՐ

1. Կատարողականի հաշվեքննության բնագավառի սկսնակ հաշվեքննողների (աուդիտորների) ծրագրի (այսուհետ՝ Ծրագիր) նպատակը կատարողականի հաշվեքննությունների իրականացման համար անհրաժեշտ՝ միջազգային ստանդարտներին (ISSAI) համապատասխան բազային գիտելիքներով և աուդիտորական բազային հմտություններով օժտված որակյալ կադրային ներուժի ձևավորումն է։ Վերջինս ուղղված է Հաշվեքննիչ պալատում ծառայության՝ կատարողականի հաշվեքննության բնագավառի պաշտոնները կոմպետենտ կադրերով համալրելուն։
2. Ծրագիրը կազմված է հետևյալ երեք բաղադրիչներից.
1) Կատարողականի հաշվեքննության բնագավառում սկսնակ հաշվեքննողների վերապատրաստման դասընթաց (այսուհետ՝ Դասընթաց).
2) Կատարողականի հաշվեքննության աշխատանքներին գործնական մասնակցություն.
3)  Աուդիտորի որակավորման (ACCA) քննությունների հանձնում։
3. Ծրագրի հետ կապված կազմակերպչական բնույթի աշխատանքներն իրականացնում է անձնակազմի կառավարման ստորաբաժանումը, եթե սույն կարգով այլ բան նախատեսված չէ։

2. ԿԱՏԱՐՈՂԱԿԱՆԻ ՀԱՇՎԵՔՆՆՈՒԹՅԱՆ ԲՆԱԳԱՎԱՌՈՒՄ ՍԿՍՆԱԿ ՀԱՇՎԵՔՆՆՈՂՆԵՐԻ ՎԵՐԱՊԱՏՐԱՍՏՄԱՆ ԴԱՍԸՆԹԱՑԸ

4. Դասընթացը նախատեսված է կատարողականի հաշվեքննության ոլորտում փորձառություն չունեցող սկսնակ մասնագետների համար և նպատակ ունի փոխանցել նրանց կատարողականի հաշվեքննությունների իրականացման համար միջազգային ստանդարտներով (ISSAI) նախատեսված բազային գիտելիքներ և հմտություններ։
5. Դասընթացը կազմված է հինգ հատուկ և երկու ընդհանուր մոդուլներից։ Մասնավորապես.
1) Հատուկ մոդուլ 1-ի շրջանակում ներկայացվում են կատարողականի հաշվեքննության հիմնարար հասկացությունները, սկզբունքները և կատարողականի հաշվեքննության իրականացման գործընթացը։
2) Հատուկ մոդուլ 2-ի շրջանակում իրականացվում է կատարողականի հաշվեքննության ընթացքում կիրառվող գործիքների և մեթոդների ուսուցում, ներառյալ՝ շահառուների, ռիսկերի և կազմակերպական վերլուծությունները, ընտրանքների ձևավորումը, հարցազրույցների և հարցումների իրականացումը, հաշվեքննության հիմնավորված արդյունքներ ձևավորելուն ուղղված որակական և քանակական հետազոտությունները։
3) Հատուկ մոդուլ 3-ի շրջանակում ներկայացվում են կատարողականի հաշվեքննության պլանավորման մոտեցումները, այդ թվում՝ հաշվեքննության թեմաների ռազմավարական ընտրությունը, հաշվեքննության նպատակների, հարցերի, շրջանակի և չափանիշների սահմանումը, ինչպես նաև հաշվեքննության ռիսկերի կառավարումն ու հաշվեքննության պլանի կազմման պահանջները։
4) Հատուկ մոդուլ 4-ը վերաբերում է կատարողականի հաշվեքննության կատարման փուլին և ներառում է ապացույցների հավաքման, դրանց բավարար և համապատասխան լինելու գնահատման, հաշվեքննության արդյունքների փաստաթղթավորման, եզրակացությունների ձևավորման և առաջարկությունների մշակման գործընթացները։
5) Հատուկ մոդուլ 5-ն անդրադառնում է կատարողականի հաշվեքննության հաշվետվությունների կազմմանն ու հետհսկողությանը, ներառյալ՝ հաշվետվությունների որակական պահանջներին, հաշվեքննության արդյունքների հաղորդակցմանն ու առաջարկությունների կատարման խթանման մեխանիզմներին։
6) Ընդհանուր մոդուլ 1-ը ներկայացնում է բարձրագույն հաշվեքննիչ մարմինների (այսուհետ՝ ԲՀՄ) դերն ու նշանակությունը հանրային կառավարման համակարգում, հանրային հատվածի հաշվեքննության հիմնարար սկզբունքները և ԲՀՄ-ների գործունեության միջավայրը (Հայաստանի Հանրապետությունում ԲՀՄ-ի գործունեության օրինակով)։
7) Ընդհանուր մոդուլ 2-ն ուղղված է հաշվեքննողի մասնագիտական վարքագծի, էթիկական նորմերի և մասնագիտական հմտությունների ձևավորմանը, ներառյալ՝ հաղորդակցման, շահառուների հետ փոխգործակցության և զգայական բանականության զարգացմանը, ինչպես նաև ուղղված է մասնագիտական դատողության ամրապնդմանը, դիմակայունության ձևավորմանը և շարունակական մասնագիտական զարգացման մշակույթի խթանմանը։
6. Դասընթացն իրականացվում է Ձև 1-ով նախատեսված դասընթացի նկարագրիչի համաձայն։

3. ԿԱՏԱՐՈՂԱԿԱՆԻ ՀԱՇՎԵՔՆՆՈՒԹՅԱՆ ԱՇԽԱՏԱՆՔՆԵՐԻՆ ԳՈՐԾՆԱԿԱՆ ՄԱՍՆԱԿՑՈՒԹՅՈՒՆ

7. Ծրագրի տվյալ բաղադրիչի նպատակն է՝ ապահովել Բաղադրիչ 1-ի շրջանակում ձեռք բերված տեսական գիտելիքների և հմտությունների գործնական կիրառություն՝ կատարողականի հաշվեքննության առաջադրանքին սկսնակ հաշվեքննողի ներգրավման ճանապարհով։
8. Բաղադրիչ 2-ի շրջանակում Ծրագրի մասնակիցները ներգրավվում են կատարողականի հաշվեքննության գործընթացին՝ պլանավորումից մինչև հաշվետվությունների կազմումը, ինչպես նաև հետհսկողության աշխատանքներին։
9. Բաղադրիչ 2-ն իրականացվում է գործնական ուսուցման ձևաչափով՝ համապատասխան հաշվեքննության առաջադրանքի ղեկավարի կամ մենթորի ղեկավարությամբ և վերահսկողությամբ։
10. Բաղադրիչ 2-ի շրջանակում Ծրագրի մասնակցի աշխատանքն անցնում է  Հաշվեքննիչ պալատի հաստատած հաշվեքննողի կոմպետենցիաների շրջանակով սկսնակ հաշվեքննողի համար նախատեսված կոմպետենցիաների վրա հիմնված կատարողականի գնահատում։ Գնահատումն իրականացնում է անմիջական ղեկավարը՝ հաշվեքննություն իրականացնող մասնագիտացված կառուցվածքային ստորաբաժանման ղեկավարը՝ համաձայնեցնելով տվյալ ստորաբաժանման աշխատանքները համակարգող Հաշվեքննիչ պալատի անդամի հետ:

4. ԱՈՒԴԻՏՈՐԻ ՈՐԱԿԱՎՈՐՄԱՆ ՔՆՆՈՒԹՅՈՒՆՆԵՐԻ ՀԱՆՁՆՈՒՄ

11. Բաղադրիչ 3-ի շրջանակում Ծրագրի մասնակիցները պարտավոր են հանձնել աուդիտորի որակավորման (ACCA) առնվազն «Կառավարչական հաշվառում» և «Իրավագիտության հիմունքներ» առարկաների քննությունները։

5. ԾՐԱԳՐԻ ՏԵՎՈՂՈՒԹՅՈՒՆԸ ԵՎ ՓՈՒԼԵՐԸ

12. Ծրագրի տևողությունը 1 տարի է, որը կարող է երկարաձգվել առավելագույնը 1 տարով։ 
13. Ծրագիրը բաղկացած է 4 ամիս տևողությամբ 3 փուլից.
1) Փուլ 1 – Բաղադրիչ 1 (Ընդհանուր մոդուլ 1, Ընդհանուր մոդուլ 2, Հատուկ մոդուլ 1, Հատուկ մոդուլ 3), Բաղադրիչ 2 (Հաշվեքննության առաջադրանքի պլանավորման փուլին մասնակցություն).
2) Փուլ 2 – Բաղադրիչ 1 (Հատուկ մոդուլ 2 (ՀՄ2.1-ՀՄ2.5)), Բաղադրիչ 2 (Հաշվեքննության առաջադրանքի կատարման փուլին մասնակցություն).
3) Փուլ 3 – Բաղադրիչ 1 (Հատուկ մոդուլ 2 (ՀՄ2.6-2.14), Հատուկ մոդուլ 4 և Հատուկ մոդուլ 5), Բաղադրիչ 2 (Հաշվեքննության առաջադրանքի կատարման, հաշվետվության և հետհսկողության փուլերին մասնակցություն)։
4) Բաղադրիչ 3-ը կարող է հաղթահարվել ծրագրի ողջ ընթացքում։

6. ԾՐԱԳՐԻ ՄԵԿՆԱՐԿԸ

14. Յուրաքանչյուր տարվա Ծրագիրը մեկնարկում է տվյալ Ծրագրի մեկնարկի վերաբերյալ հայտարարությունը Հաշվեքննիչ պալատի պաշտոնական կայքում հրապարակելուց հետո։ 
15. Հայտարարության օրինակելի ձևանմուշը ներկայացված է Ձև 2-ում։ Դիմումների ներկայացման՝ հայտարարությունում նշված վերջնաժամկետը կարող է երկարաձգվել առավելագույնը մինչև 15 օրով, որի վերաբերյալ Հաշվեքննիչ պալատի պաշտոնական կայքում հրապարակվում է լրացուցիչ հայտարարություն։


7. ԾՐԱԳՐԻՆ ՄԱՍՆԱԿՑՈՒԹՅԱՆ ԴԻՄՈՒՄԸ ԵՎ ՊԱՀԱՆՋՆԵՐԸ

16. Ծրագրին մասնակցության համար կարող է դիմել այն անձը, ով բավարարում է հետևյալ պահանջներին.
1) հանդիսանում է Հայաստանի Հանրապետությունում մշտապես բնակվող Հայաստանի Հանրապետության քաղաքացի.
2) հանդիսանում է բակալավրիատի 3-րդ կամ 4-րդ կուրսի ուսանող կամ ունի բարձրագույն կրթություն.
3) տիրապետում է հայերենին (գերազանց).
4) վարժ տիրապետում է անգլերեն լեզվին (առնվազն՝ B2 մակարդակ)։
17. Ծրագրին չի կարող մասնակցել այն անձը՝
1) որը դատական կարգով ճանաչվել է անգործունակ կամ սահմանափակ գործունակ.
2) որն օրինական ուժի մեջ մտած դատական ակտով զրկվել է հանրային ծառայությունում պաշտոն զբաղեցնելու իրավունքից.
3) որը դատապարտվել է հանցագործության համար` անկախ դատվածությունը մարված կամ վերացված լինելու հանգամանքից.
4) որի նկատմամբ հարուցված է քրեական հետապնդում.
5) որի նկատմամբ հարուցված քրեական հետապնդումը դադարեցվել է, կամ քրեական հետապնդում չի հարուցվել ոչ արդարացնող հիմքով.
6) որն ունի Կառավարության հաստատած ցանկով նախատեսված՝ հանրային ծառայության պաշտոն զբաղեցնելու դեպքում լիազորությունների իրականացումը խոչընդոտող հիվանդություն կամ ֆիզիկական արատ։
18. Ծրագրին մասնակցելու համար դիմորդները պետք է ներկայացնեն դիմում՝ համաձայն սույն կարգի Ձև 3-ի։

8. ԾՐԱԳՐԻՆ ԴԻՄՈՐԴՆԵՐԻ ԳՆԱՀԱՏՈՒՄԸ ԵՎ ՄԱՍՆԱԿԻՑՆԵՐԻ ԸՆՏՐՈՒԹՅՈՒՆԸ

19. Ծրագրի մասնակիցների ընտրությունն իրականացվում է մրցակցային հիմունքներով և բաղկացած է հետևյալ փուլերից.
1) Մասնակիցների նախնական ընտրություն. գնահատվում է դիմորդի ներկայացրած դիմումը՝ սույն կարգի 16-րդ և 17-րդ կետերով սահմանված պահանջներին համապատասխանության, ինչպես նաև հետազոտական աշխատանքի իրականացման փորձի, Հաշվեքննիչ պալատում ծառայության անցնելու մոտիվացիայի և գրավոր հաղորդակցության հմտության տեսանկյունից։ Գնահատումն իրականցվում է «Բավարար» կամ «Անբավարար» գնահատականների հիման վրա։ Նախնական ընտրության փուլը հաղթահարած են համարվում այն դիմորդները, որոնք հանձնաժողովի անդամների առնվազն կեսի կողմից ստացել են «Բավարար» գնահատականը։ Սույն փուլը հաղթահարած դիմորդներն էլեկտրոնային փոստով տեղեկացվում են գրավոր թեստավորման փուլին մասնակցելու մասին։
2) Գրավոր թեստավորում. ստուգվում են դիմորդի վերլուծական հմտությունները, անգլերեն լեզվին տիրապետելու մակարդակը (գրավոր և ընթերցելու), ինչպես նաև անձնային առանձնահատկությունները։ Գրավոր թեստավորման փուլը հաղթահարած են համարվում վերլուծական թեստն առնվազն 50%-ով անցած և անգլերենի (գրավոր և ընթերցելու)՝ առնվազն B2 մակարդակի տիրապետող դիմորդները։ Սույն փուլը հաղթահարած դիմորդներն էլեկտրոնային փոստով տեղեկացվում են հարցազրույցին մասնակցելու մասին։
3) Հարցազրույց. իրականացվում է սույն կարգի 21-րդ կետով նախատեսված կոմպետենցիաների վրա հիմնված մոտեցմամբ։ Հարցազրույցի ընթացքում գնահատվում է նաև օտար լեզվին տիրապետելու մակարդակը (խոսակցական և լսելու)։ Մրցակցության պարագայում, մասնակցի ընտրության ժամանակ հիմք է ընդունվում նաև սույն կարգի 22-րդ կետով նախատեսված խրախուսելի չափանիշներին բավարարելու մակարդակը։
4) Փաստաթղթերի ամփոփիչ զննություն. Հարցազրույցը հաղթահարած դիմորդից պահանջվում են դիմումում ներկայացված տեղեկությունները հավաստող փաստաթղթեր, այդ թվում՝ անձնագիր, դիպլոմ, դիպլոմի միջուկ, իսկ բուհը դեռևս չավարտած ուսանողների դեպքում՝ ակադեմիական տեղեկագիր։ Փաստաթղթերի ստուգմամբ պահանջներին բավարարած դիմորդներին ներկայացվում է նրանց հետ սկսնակ հաշվեքննողի ժամկետային աշխատանքային պայմանագրի կնքման առաջարկ։ Պայմանագրով սկսնակ հաշվեքննողի համար ապահովվում է Հայաստանի Հանրապետությունում գործող՝ միջազգային խմբի անդամ հանդիսացող և միջազգային ճանաչում ունեցող աուդիտորական կազմակերպությունների՝ համադրելի պաշտոնների միջին վարձատրությանը համապատասխան աշխատավարձ:
20. Դիմումում սխալ կամ կեղծ տեղեկություններ ներկայացնելը հիմք է հանդիսանում դիմորդի ներգրավումը Ծրագրին մերժելու կամ նրա հետ կնքված աշխատանքային պայմանագիրը դադարեցնելու համար:
21. Հարցազրույցի ընթացքում գնահատվում են հետևյալ կոմպետենցիաները. 
1) հետազոտական հմտության մակարդակը.
2) բանավոր հաղորդակցության արդյունավետությունը.
3) պատասխանատվությունը՝ առաջադրանքները ժամանակին և որակյալ կատարելու հարցում.
4) թիմային աշխատանքի հակվածությունը.
5) անձնային առաջնորդությունը և շարունակական մասնագիտական զարգացման ձգտումը։
22. Դիմորդների գնահատման ընթացքում խրախուսվում են հետևյալ գործոնները.
1) բարձրագույն կրթության ընթացքում բարձր առաջադիմությունը (միջին որակական գնահատականը կազմում է առավելագույն հնարավոր գնահատականի առնվազն 80%-ը).
2) անգլերենից բացի այլ օտար լեզվի տիրապետելու մակարդակը.
3) մասնագիտական տեղեկատվական տեխնոլոգիաների և ծրագրերի տիրապետելը (օրինակ՝ R, Python, SPSS, Eviews, ՀԾ - հաշվապահական ծրագիր).
4) մասնագիտական հրապարակումների առկայությունը (օրինակ՝ գիտական հոդվածներ կամ գիտաժողովներում զեկուցումներ)։
5) աուդիտին հարակից բնագավառներում կրթությունը, այդ թվում՝ տնտեսագիտության, կառավարման, ֆինանսների, հաշվապահության և տվյալագիտության։
23. Դիմորդների գնահատումը և մասնակիցների ընտրությունը իրականացնում է Հաշվեքննիչ պալատի նախագահի կողմից ձևավորված հանձնաժողովը՝ կազմված հաշվեքննողի կոմպետենցիաներին տիրապետող Հաշվեքննիչ պալատի փորձառու ծառայողներից:

9. ԾՐԱԳՐԻ ԸՆԹԱՑՔՈՒՄ ՄԱՍՆԱԿՑԻ ԳՆԱՀԱՏՈՒՄԸ

24. Յուրաքանչյուր փուլի վերջին շաբաթվա ընթացքում մասնակիցն անցնում է գնահատում։ 
25. Դասընթացի մասնակցի հետ կնքվում է աշխատանքային պայմանագիր՝ 4 ամիս տևողությամբ, որը երկարաձգվում է՝ յուրաքանչյուր ընթացիկ փուլի (Փուլ 1-ի կամ Փուլ 2-ի) գնահատումն անցողիկ միավորով հաղթահարելու դեպքում։ Դասընթացի Փուլ 3-ի գնահատումն անցողիկ միավորով հաղթահարելու դեպքում, աշխատանքային պայմանագիրը կարող է երկարաձգվել առավելագույնը մինչև 1 տարի ժամկետով։ 
26. Դասընթացի ամփոփիչ գնահատումն անցողիկ միավորով հաղթահարած և «Հաշվեքննիչ պալատի մասին» օրենքի 41-րդ հոդվածի 10-րդ մասի մյուս պահանջներին բավարարող անձին տրվում է հնարավորություն՝ մասնակցելու Հաշվեքննիչ պալատի կատարողականի հաշվեքննության վարչության կրտսեր հաշվեքննողի թափուր պաշտոնները զբաղեցնելու համար հայտարարված մրցույթին։ Վերջինիս ընթացքում հաշվի է առնվում դասընթացի 3 փուլերի և գործնական աշխատանքի գնահատականների միջին միավորը։
27. Դասընթացի գնահատումների անցողիկ միավոր է համարվում առավելագույն միավորի առնվազն 50%-ը։

10. ԾՐԱԳՐԻ ԱՎԱՐՏԸ

28. Ծրագրի ավարտից հետո մասնակիցը ստանում է հավաստող փաստաթուղթ, եթե.
1) Մասնակցել և անցողիկ միավորով հաղթահարել է կատարողականի հաշվեքննության բնագավառում սկսնակ հաշվեքննողների վերապատրաստման դասընթացի բոլոր փուլերը.
2) Ներգրավվել է հաշվեքննության առաջադրանքում և հաշվեքննության բոլոր փուլերի ընթացքում ցուցաբերել է աշխատանքային դրական կատարողական.
3) Անցողիկ միավորով հաղթահարել է Աուդիտորի որակավորման (ACCA) «Կառավարչական հաշվառում» և «Իրավագիտության հիմունքներ» առարկաների քննությունները։
29. Հավաստող փաստաթուղթ չստացած մասնակիցներին տրամադրվում է Ծրագրին մասնակցության վերաբերյալ տեղեկանք։


Ձև 2
📣 Եթե ուսանող ես կամ նոր շրջանավարտ և մտածում ես՝ որտեղից սկսել կարիերադ, ապա սկսնակ աուդիտորի այս ծրագիրը ՔՈ հնարավորությունն է։
Ո՞վ կարող է դիմել*
Ծրագրին կարող է դիմել յուրաքանչյուր ոք, ով՝
1️⃣ ՀՀ քաղաքացի է և մշտապես բնակվում է Հայաստանում,
2️⃣ Բակալավրիատի 3-րդ կամ 4-րդ կուրսի ուսանող է կամ արդեն ունի բարձրագույն կրթության դիպլոմ,
3️⃣ Գերազանց տիրապետում է հայերենին,
4️⃣ Վարժ տիրապետում է անգլերենին (առնվազն  B2 մակարդակ)։

Ծրագրի մասին
🟢 Հաշվեքննիչ պալատը մեր պետության բարձրագույն աուդիտորական մարմինն է։ Այս ծարգիրը նպատակ ունի ներգրավել և պատրաստել սկսնակ մասնագետների կատարողականի աուդիտի ոլորտում։ Կատարողականի աուդիտը այն գործիքն է, որի միջոցով մենք նպաստում ենք պետությանը գործելու ավելի արդյունավետ՝ ի շահ քաղաքացիների։ Մեր աշխատանքը վերաբերում է մարդկանց կյանքի բոլոր կարևոր ոլորտներին՝ առողջապահությունից մինչև կրթություն, մաքուր շրջակա միջավայրից մինչև արդարադատություն, տնտեսական զարգացումից մինչև անվտանգություն, որոնցում կարող ես ունենալ քո իրական ներդրումը։

🟢 Ծրագրի տևողությունը մեկ տարի է և բաղկացած է երեք բաղադրիչից.

      ⇾ Դասընթաց. 
Իր բովանդակությամբ ՀՀ-ում եզակի այս կրթական դասընթացը մասնակիցներին կտա աուդիտի բարձրագույն մարմինների միջազգային ստանդարտների (ISSAI) վրա հիմնված համակողմանի գիտելիքներ կատարողականի աուդիտի վերաբերյալ։
     ⇾ Աուդիտորական նախագիծ. 
Ծրագրի մասնակիցը կաշխատի իրական աուդիտորական նախագծում՝ որպես թիմի անդամ՝ ներգրավվելով աշխատանքների ընթացքին՝ նախագծի մեկնարկից մինչև ավարտը։
     ⇾ Աուդիտորի որակավորում. 
Մասնակիցը կմեկնարկի աուդիտորի որակավորման (ACCA) իր ուղին։

🟢 Ծրագիրը հաջողությամբ ավարտած մասնակիցները կստանան Հաշվեքննիչ պալատում ծառայության անցնելու և հետագա կարիերային աճի հնարավորություն։

🟢 Վարձատրություն
Ծրագրի ողջ ընթացքում մասնակիցը կստանա ՀՀ-ում գործող Big10 աուդիտորական կազմակերպությունների սկսնակ մասնագետների միջին աշխատավարձին համարժեք վարձատրություն։

Ինչպե՞ս դիմել
 Այս փուլում անհրաժեշտ է միայն Դիմում՝ լրացված կից ձևաչափի համաձայն։
📨 Դիմումն անհրաժեշտ է ուղարկել hr@armsai.am հասցեին։
⏳Դիմումների ներկայացման վերջնաժամկետը _________________-ն է։

Դիմումից հետո
➡️ Գրավոր թեստավորում. Սահմանված պահանջներին համապատասխանող դիմորդները կտեղեկացվեն գրավոր թեստավորմանը մասնակցելու մասին։ Այն ներառում է վերլուծական թեստ և անգլերեն լեզվի իմացության ստուգում։
➡️ Հարցազրույց. Գրավոր թեստավորումը հաջողությամբ հաղթահարած դիմորդները կտեղեկացվեն հարցազրույցին մասնակցելու մասին։ 
➡️ Աշխատանքի առաջարկ. Հարցազրույցը հաջողությամբ հաղթահարած մասնակիցներին, փաստաթղթերի վերջնական ստուգումից հետո, կառաջարկվի կնքել աշխատանքային պայմանագիր։

Ո՞ւմ ենք փնտրում
Մենք փնտրում ենք երիտասարդ տաղանդների, ովքեր.
🔎 Ունեն հետազոտական հմտություններ. խորանում են խնդիրների պատճառների մեջ, փնտրում ու գտնում դրանց լավագույն լուծումները.
📊 Ունեն վերլուծական հմտություններ. կարողանում են աշխատել թվերի ու տվյալների հետ, վեր հանել օրինաչափություններ.
💬 Ունեն լավ հաղորդակցման հմտություններ. գրավոր և բանավոր ուղերձները արդյունավետորեն հասցնում են դիմացինին.
📌 Պատասխանատու են ու կարգապահ իրենց վերապահված գործում.
🤝 Թիմային աշխատող են.
🚀 Դրևսորել են կրթության ու ինքնազարգացման ընդգծված հանձնառություն.
🇦🇲 Մոտիվացված են ծառայելու իրենց պետությանը՝ մասնագիտական, ապաքաղաքական աշխատանքով և դրական փոփոխություններ բերելու քաղաքացիների կյանքում։

Ծրագրի մանրամասներին հնարավոր է ծանոթանալ հետևյալ հղումով։

* Ծրագրի մասնակիցը պետք է չունենա դիմումի ձևում նշված սահմանափակումները։

📍 Աշխատավայր՝ ք. Երևան, Բաղրամյան 19:

Հարցերի դեպքում կարելի է դիմել. 
📧 hr@armsai.am
📞 +374 11 888 145, +374 11 888 123

                      ՀԱՇՎԵՔՆՆԻՉ ՊԱԼԱՏ       
                 Դ Ի Մ Ո Ւ Մ 
ՍԿՍՆԱԿ ԱՈՒԴԻՏՈՐԻ ԾՐԱԳՐՈՒՄ ՆԵՐԳՐԱՎՄԱՆ
(կատարողականի աուդիտի բնագավառում)
	

        ____________________                                                                                                                             1       
Ազգանուն                 Անուն         Հայրանուն 		     Անձնագիր (քաղաքացիության երկիր / անձնագրի համար)


Գրանցման հասցե 					Փաստացի բնակության հասցե  
                                                                                             (Լրացնել եթե տարբեր է գրանցման հասցեից): 

Փողոց, համար                                                        	Փողոց, համար  ______                    _____________________

Քաղաք                                                                 	Քաղաք  ______________                        _________________

Բջջային հեռախոս    (        )                                      	Բջջային հեռախոս (լրացուցիչ): (          ) ______  _____________

Էլ. փոստ:                                                              	

Ծննդյան ամսաթիվ:                                                     Ծննդավայր:           ____________________________________                                              
			       օր/ամիս/տարի					        Քաղաք/Երկիր

	    .     

	      


Նշել V լեզվին տիրապետելու համապատասխան մակարդակի վանդակում.

	Լեզու
	Մայրենի լեզու
	Գերազանց
(C1 կամ C2)
	Վարժ (B2)
	Միջին (B1)
	Տարրական
(A1 կամ A2)

	
Հայերեն
	
	
	
	
	

	
Անգլերեն
	
	
	
	
	

	
Ռուսերեն
	
	
	
	
	

	
Այլ (Ավելացնել ըստ անհրաժեշ-տության)
	
	
	
	
	



ԿՐԹՈՒԹՅՈՒՆ
	Կրթական հաստատության անվանումը
	Ֆակուլտետը
	Ուսումնառության ժամանակահատվածը
	Ստացած կամ սպասվող որակավորումը
	Միջին որակական գնահատականը

	
	
	Սկիզբը
Ամիս/ Տարի
	Ավարտը
Ամիս/ Տարի
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	



	
	
	
	
	

	
	
	
	
	
	




ԱՅԼ
Այս բաժնում կարող եք ներկայացնել տեղեկություններ (առկայության դեպքում).
· Միջազգային քննությունների հանձնման մասին (օրինակ` ACCA, TOEFL, IELS, GRE, GMAT)՝ նշելով թեստի անվանումը, թեստի ամսաթիվը և ստացած միավորը։
· Աշխատանքային գործունության մասին՝ նշեով աշխատավայրը, պաշտոնը և աշխատելու ժամանակահատվածը։ 
· Կամավորական (hասարակական հիմունքներով) աշխատանքի մասին՝ նշելով հաստատությունը, աշխատանքի նկարագրությունը և աշխատելու ժամանակահատվածը։
· Պարգևների, կրթաթոշակների, ակադեմիական հրապարակումների մասին (օրինակ՝ հոդվածներ, գիտաժողովներում զեկուցումներ)։
· Համակարգչային ծրագրերի մասին, որոնց տիրապետում եք՝ նշելով տիրապետման մակարդակը (տարրական / միջին / վարժ)։
· Հասարակական-քաղաքական գործունեության մասին, կուսակցությանը անդամակցության կամ նախկինում անդամակցած լինելու մասին։
· Այլ տվյալներ, որոնք կարծում եք օգտակար կլինեն Հանձնաժողովին Ձեր դիմումը քննարկելիս։

	













ԴԻՄՈՒՄԻՆ ՓԱՍՏԱԹՂԹԵՐ ՉԵՆ ԿՑՎՈՒՄ։

ՀԱՐՑԵՐ

Հարց 1. Ի՞նչ հետաքրքիր հետազոտության եք իրականացրել համալսարանում սովորելու ընթացքում. ի՞նչ տվյալներ եք օգտագործել, ի՞նչ մեթոդներ եք կիրառել և ի՞նչ արդյունքներ եք ստացել։ 

Կարելի է ներկայացնել Ձեր հեղինակած կուրսային աշխատանքի, ավարտական (դիպլոմային) աշխատանքի, տարբեր առարկաների շրաջանակում իրականացված անհատական աշխատանքների, հեղինակած գիտական հոդվածների կամ գիտաժողովներում զեկուցումների կամ համանման այլ աշխատանքների օրինակով։ Պատասխանը անհրաժեշտ է ներկայացնել միայն մեկ աշխատանքի օրինակով։

(առավելագույնը` 250 բառ)

	





































Հարց 2. Ինչո՞ւ եք ցանկանում մասնակցել սկսնակ աուդիտորի ծրագրին և աշխատանքի անցնել Հաշվեքննիչ պալատում (մոտիվացիոն նամակ)։
(առավելագույնը` 250 բառ)

	











































ԱՅՍ ԵՐԿՈՒ ՀԱՐՑԵՐԻ ՊԱՏԱՍԽԱՆՆԵՐԸ ՉՊԱՐՈՒՆԱԿՈՂ ԴԻՄՈՒՄՆԵՐԸ ՉԵՆ ԴԻՏԱՐԿՎԻ։

ՍՈՒՅՆ ԴԻՄՈՒՄՈՎ ՀԱՍՏԱՏՈՒՄ ԵՄ, ՈՐ.
-Դատական կարգով անգործունակ կամ սահմանափակ գործունակ չեն ճանաչվել.
-Օրինական ուժի մեջ մտած դատական ակտով չեմ զրկվել հանրային ծառայությունում պաշտոն զբաղեցնելու իրավունքից.
-Չեմ դատապարտվել հանցագործության համար` անկախ դատվածությունը մարված կամ վերացված լինելու հանգամանքից.
-Իմ նկատմամբ հարուցված չէ քրեական հետապնդում, հարուցված չի եղել քրեական հետապնդում, որը դադարեցվել է, քրեական հետապնդում չի հարուցվել ոչ արդարացնող հիմքով.
-Չունեմ Կառավարության հաստատած ցանկով նախատեսված՝ հանրային ծառայության պաշտոն զբաղեցնելու դեպքում լիազորությունների իրականացումը խոչընդոտող հիվանդություն կամ ֆիզիկական արատ։ 



Ես՝                                                                             -ս ստորագրությամբ հաստատում եմ, որ այս դիմումում ներկայացրածս բոլոր տեղեկությունները ճիշտ են։ Գիտակցում եմ, որ սխալ կամ կեղծ տեղեկությունները հիմք են հանդիսանում այս դիմումի մերժման կամ աշխատանքային պայմանագրի խզման համար։ 


	
Ստորագրություն								
Ամսաթիվ










Ձև 1 
ԿԱՏԱՐՈՂԱԿԱՆԻ ՀԱՇՎԵՔՆՆՈՒԹՅԱՆ ԲՆԱԳԱՎԱՌՈՒՄ ՍԿՍՆԱԿ ՀԱՇՎԵՔՆՆՈՂՆԵՐԻ ՎԵՐԱՊԱՏՐԱՍՏՄԱՆ ԴԱՍԸՆԹԱՑԻ ՆԿԱՐԱԳՐԻՉ

	Հ/Հ
	Մոդուլը և դասերը
	Ակնկալիքները
	Թեմաները

	Ներածություն. Կատարողականի հաշվեքննության բնագավառում սկսնակ հաշվեքննողների համար նախատեսված վերապատրաստման դասընթացի ծրագրի նկարագրություն:

	Հատուկ մոդուլ 1. Կատարողականի հաշվեքննություն. հասկացություններ, սկզբունքներ և գործընթաց

	ՀՄ1.1
	Հատուկ մոդուլ 1-ի նկարագիրը:
	
	

	ՀՄ1.2
	Ի՞նչ է կատարողականի հաշվեքննությունը:
	
	

	ՀՄ1.2.1
	Կատարողականի հաշվեքննության սահմանումը:
	Սահմանել կատարողականի հաշվեքննությունը:
	Կատարողականի հաշվեքննության սահմանումը։

	
	
	
	Կատարողականի հաշվեքննության նպատակները (արդյունավետ կառավարման, թափանցիկության ու հաշվետվողականության խթանում)։

	
	
	
	Կատարողականի հաշվեքննության առանձնահատկությունները՝ հաշվեքննության այլ տեսակների համեմատ։

	
	
	
	Կատարողականի հաշվեքննության սահմանադրաիրավական հիմնադրույթները ՀՀ-ում։

	ՀՄ1.2.2
	3Ե-երը կատարողականի հաշվեքննությունում:
	3Ե-երը գործնականում կիրառելու կարողություն:

	Կատարողականի հաշվեքննության տնտեսման, ռեսուրսային արդյունավետության և նպատակային արդյունավետության սկզբունքները։

	
	
	
	Փոփոխության տեսությունը։

	
	
	
	Տնտեսման, ռեսուրսային արդյունավետության և նպատակային արդյունավետության սկզբունքների միջև կապերը (Input-Output մոդելը)։

	
	
	
	Տնտեսման, ռեսուրսային արդյունավետության և նպատակային արդյունավետության սկզբունքների կիրառությունը հաշվեքննության ընթացքում (գործնական օրինակներ)։

	ՀՄ1.2.3
	Կատարողականի հաշվեքննության տարրերը:
	Կիրառել հաշվեքննության տարրերի հասկացությունները կատարողականի հաշվեքննության նկատմամբ:
	Երեք կողմերը (hաշվեքննողը, հաշվեքննության ենթակա մարմինը և օգտագործողները) կատարողականի հաշվեքննությունում։





	
	
	
	Հաշվեքննության առարկան և հաշվեքննության առարկայի վերաբերյալ տեղեկատվությունը կատարողականի հաշվեքննությունում։

	
	
	
	Հաշվեքննության չափանիշները կատարողականի հաշվեքննությունում։

	
	
	
	Կատարողականի հաշվեքննության առաջադրանքի վերաբերյալ կարգավորումները ՀՀ-ում։

	ՀՄ1.3
	Հաշվեքննիչ պալատի և հաշվեքննողի պարտականությունները ISSAI-ներին համահունչ կատարողականի հաշվեքննությունների իրականացման համար:
	
	

	ՀՄ1.3.1
	Կատարողականի հաշվեքննության ընդհանուր սկզբունքները:

	Նկարագրել կատարողականի հաշվեքննության ընդհանուր սկզբունքները։


	Կատարողականի հաշվեքննության ընդհանուր սկզբունքները (որակի հսկողություն և հավաստիացում, անկախություն և էթիկա, մասնագիտական դատողություն և կասկածամտություն, հաշվեքննության խմբի կոմպետենտություն, էականություն, փաստաթղթավորում, վերահսկողություն, աուդիտի ռիսկ և հավաստիացում, շահառուների հետ հաղորդակցություն)։

	ՀՄ1.3.2
	Ընդհանուր սկզբունքների համար պատասխանատվությունը:
	Նկարագրել Հաշվեքննիչ պալատի և հաշվեքննողների պարտականությունները ISSAI-ներին համահունչ կատարողականի հաշվեքննությունների իրականացման համար։
	Հաշվեքննիչ պալատի և հաշվեքննողների պարտականությունները ընդհանուր սկզբունքնրեին հետևելու հարցում՝ երաշխավորելու ISSAI-ներին համապատասխան կատարողականի հաշվեքննությունների իրականացումը։

	ՀՄ1.4
	Կատարողականի հաշվեքննության գործընթացը:
	
	

	ՀՄ1.4.1
	Ինչպե՞ս է ընթանում կատարողականի հաշվեքննությունը:
	Նկարագրել կատարողականի հաշվեքննության գործընթացը։
	Կատարողականի հաշվեքննության գործընթացը.
1. Կատարողականի հաշվեքննության թեմաների ընտրություն։
2. Հաշվեքննության առաջադրանքի նախագծում։
3. Հաշվեքննության առաջադրանքի կատարում։
4. Հաշվետվությունը գրելը։
5. Հետհսկողությունը և ազդեցության հասնելը։




	ՀՄ1.5
	Ինչպե՞ս են կատարողականի հաշվեքննությունները ազդեցություն գործում։

	Նկարագրել ուղիները, թե ինչպես են կատարողականի հաշվեքննությունները նպաստում ԲՀՄ-ի վերջնարդյունքներին, դրանցից բխող ազդեցությանը։

	Կատարողականի հաշվեքննությունների ազդեցությունը խթանելու համար անհրաժեշտ գործողությունները։

	
	
	
	Կատարողականի հաշվեքննությունների ցանկալի ազդեցությանը նպաստող և խոչընդոտող գործոնները։

	ՀՄ1.6
	Ամփոփում։
	
	

	Հատուկ մոդուլ 2. Կատարողականի հաշվեքննություն. գործիքներ և տեխնիկաներ։

	ՀՄ2.1
	Հատուկ մոդուլ 2-ի նկարագիրը։
	
	

	ՀՄ2.2
	Ի՞նչ գործիքներ և տեխնիկաներ կարող է օգտագործել կատարողականի հաշվեքննողը։
	Ընտրել գործիքներ և տեխնիկաներ՝ կատարողականի հաշվեքննության տարբեր փուլերում օգտագործելու համար։
	Գործիքներն ու տեխնիկաները, որոնք կարող են օգտագործվել կատարողականի հաշվեքննողի կողմից։

	
	
	
	Դրանց գործածությունը՝ ըստ կատարողականի հաշվեքննության գործընթացի տարբեր փուլերի։

	ՀՄ2.3
	Ինչպե՞ս իրականացնել շահառուների քարտեզագրում կատարողականի հաշվեքննության ընթացքում։
	Իրականացնել շահառուների քարտեզագրում կատարողականի հաշվեքննության համար։

	Շահառուների քարտեզագրումը և դրա կարևորությունը կատարողականի հաշվեքննության համար։

	
	
	
	Շահառուների քարտեզագրման գործընթացը։

	
	
	
	Շահառուների քարտեզագրման գործընթացը գործնականում։

	ՀՄ2.4
	Ինչպե՞ս իրականացնել RACI վերլուծություն կատարողականի հաշվեքննության ընթացքում։
	Իրականացնել RACI վերլուծություն կատարողականի հաշվեքննության համար։
	RACI վերլուծությունը և դրա կարևորությունը կատարողականի հաշվեքննության համար։

	
	
	
	RACI վերլուծության իրականացման գործընթացը։

	
	
	
	RACI վերլուծության իրականացումը գործնականում։

	ՀՄ2.5
	Ինչպե՞ս իրականացնել 
SWOT վերլուծություն և կիրառել ռիսկերի հավաստման դիագրամը (RVD) կատարողականի հաշվեքննության ընթացքում։
	Իրականացնել 
SWOT վերլուծություն, այդ թվում՝ RVD-ի գործածությամբ։
	SWOT վերլուծությունը և դրա կարևորությունը կատարողականի հաշվեքննության համար։

	
	
	
	SWOT վերլուծության իրականացման գործընթացը։




	
	
	
	SWOT վերլուծության իրականացումը գործնականում։

	ՀՄ2.6
	Ինչպե՞ս իրականացնել հարցազրույցներ կատարողականի հաշվեքննության ընթացքում։
	Պլանավորել և մասնակցել հարցազրույցների։

	Հարցազրույցը, դրա կարևորությունը և տեսակները։

	
	
	
	Հարցազրույցի գործընթացը (պլանավորում, իրականացում, արձանագրում)։

	ՀՄ2.7
	Ինչպե՞ս իրականացնել հարցում կատարողականի հաշվեքննության ընթացքում։
	Ձևակերպել պատշաճ հարցեր։
	Հարցումը և դրա կիրառությունը կատարողականի հաշվեքննության ընթացքում։

	
	
	
	Պատշաճ հարցերի ձևակերպումը գործնականում։

	ՀՄ2.8
	Ինչպե՞ս օգտագործել ֆոկուս խմբերը կատարողականի հաշվեքննությունում։
	Ընտրել պատշաճ հարցեր՝ ֆոկուսային խմբի հետ քննարկման համար։

	Ֆոկուսային խումբը և երբ է այն օգտագործվում կատարողականի հաշվեքննությունում։

	
	
	
	Ֆոկուսային խմբի՝ որպես տեղեկատվության հավաքման գործիքի, օգտագործման քայլերը։

	
	
	
	Պատշաճ հարցերի ձևակերպումը գործնականում՝ ֆոկուսային խմբի հետ քննարկման համար։

	ՀՄ2.9
	Ինչպե՞ս օգտագործել սկզբնապատճառների վերլուծության տեխնիկաները կատարողականի հաշվեքննությունում։
	Օգտագործել «Ձկան կմախք»-ի դիագրամը և «5 Ինչո՞ւ»-ների տեխնիկան՝ կատարողականի հաշվեքննությունում՝ սկբնապատճառների վերլուծության համար։

	Սկզբնապատճառների վելուծությունը։

	
	
	
	«5 Ինչո՞ւ»-ների տեխնիկան և կատարողականի հաշվեքննությունում դրա օգտագործման քայլերը։

	
	
	
	«Ձկան կմախք»-ի դիագրամը և կատարողականի հաշվեքննությունում դրա օգտագործման քայլերը։

	ՀՄ2.10
	
	
	




	
	Ինչպե՞ս իրականացնել բովանդակության վերլուծություն կատարողականի հաշվեքննությունում։
	Կիրառել բովանդակային վերլուծության մեթոդը կատարողականի հաշվեքննությունում։
	Կատարողականի հաշվեքննությունում բովանդակային վերլուծության տեխնիկայի օգտագործման քայլերը։

	
	
	
	Դրանց իրականացումը գործնականում։

	ՀՄ2.11
	Ինչպե՞ս օգտագործել ընտրանքները կատարողականի հաշվեքննությունում։
	Կատարել ընտրանք կատարողականի հաշվեքննության ընթացքում։
	Ինչպե՞ս և ե՞րբ օգտագործել ընտրանքներ կատարողականի հաշվեքննություններում։

	
	
	
	Ինչպե՞ս համեմատել հավանականային և ոչ հավանականային ընտրանքի տեխնիկաները։

	ՀՄ2.12
	Ինչպե՞ս օգտագործել քանակական վերլուծություններ կատարողականի հաշվեքննությունում։
	Նկարագրել հիմնական հանգամանքները, որ պետք է հաշվի առնել քանակական վերլուծություններ իրականացնելիս։
	Կատարողականի հաշվեքննություններում օգտագործվող հիմնական քանակական մեթոդները։

	
	
	
	Դրանց կիրառությունը գործնականում։

	ՀՄ2.13
	Խարդախության ռիսկը։
	Կարողանալ ճանաչել և հաղորդակցել խարդախության ռիսկը։
	Ի՞նչ է խարդախության ռիսկը։

	
	
	
	Ի՞նչ անել խարդախության ռիսկի ի հայտ գալու պարագայում։

	ՀՄ2.14
	Ամփոփում։
	
	

	Հատուկ մոդուլ 3. Կատարողականի հաշվեքննության պլանավորում

	ՀՄ3.1
	Հատուկ մոդուլ 3-ի նկարագիրը։
	
	


	ՀՄ3.2
	Կատարողականի հաշվեքննությունների ռազմավարական պլանավորումը։
	Պատկերացնել կատարողականի հաշվեքննության առաջնահերթությունների սահմանման տրամաբանությունը։
	Կատարողականի հաշվեքննությունների ռազմավարական պլանավորման կարևորությունը։

	
	
	
	Հաշվեքննիչ պալատի ռազմավարական պլանավորման և կատարողականի հաշվեքննության առաջնահերթությունների միջև կապը (գործող ռազմավարության և առաջնահերթությունների փաստաթղթերի օրինակով)։




	
	
	
	Կատարողականի հաշվեքննության ռազմավարության մշակման եղանակները (միջավայրի սքանավորում)։

	
	
	
	Կատարողականի հաշվեքննության առաջնահերթ ուղղությունների մշակման գործընթացը ՀՊ-ում։

	
	
	
	Հաշվեքննության առաջնահերթությունների և ՀՊ գործունեության տարեկան ծրագրի միջև կապը։

	ՀՄ3.3
	Ինչպե՞ս ընտրել հաշվեքննության թեմաները։
	Պատկերացնել կատարողականի հաշվեքննության թեմաների ընտրության գործընթացը։
	Կատարողականի հաշվեքննության թեմաների ընտրության չափանիշները (էականություն, հաշվեքննելիություն, այդ թվում՝ մանդատ, կարողություններ, ինչպես նաև ազդեցության ներուժը)։

	
	
	
	Հնարավոր թեմաների վարկանշման մոտեցումները։

	
	
	
	Հաշվեքննիչ պալատի գործունեության ծրագրի մշակման և կատարման գործընթացը։

	ՀՄ3.4
	Հաշվեքննության թեմայի ուսումնասիրությունը։
	Փաստաթղթավորել հաշվեքննության նախնական ուսումնասիրության արդյունքները։
	Նախնական ուսումնասիրության կարևորությունը կատարողականի հաշվեքննության պլանավորման փուլում։

	
	
	
	Նախնական ուսումնասիրության իրականացման գործիքներն ու տեխնիկաները (իրավական դաշտ, կազմակերպական կառուցվածք, բիզնես պրոցեսներ, ֆինանսավորում և այլն)։

	
	
	
	Նախնական ուսումնասիրության արդյունքների փաստաթղթավորումը։

	ՀՄ3.5
	Կատարողականի հաշվեքննության նպատակի, շրջանակի, մոտեցման և հարցերի մշակումը։
	_
	_

	ՀՄ3.5.1
	Կատարողականի հաշվեքննության նպատակը։
	Ձևակերպել հաշվեքննության նպատակ(ներ)ը։
	Կատարողականի հաշվեքննության նպատակների հիմնական ասպեկտները (նպատակի նշանակությունը, դրան վերագրվող պահանջները, նպատակի, հաշվեքննության հարցերի և թեմայի միջև կապը)։

	
	
	
	Հաշվեքննության նպատակների ձևակերպումը գործնականում։




	ՀՄ3.5.2
	Հաշվեքննության շրջանակը։
	Ձևակերպել հաշվեքննության շրջանակը։
	Կատարողականի հաշվեքննության շրջանակի չորս տարրերը (ի՞նչ, ո՞վ, ե՞րբ և որտե՞ղ հաշվեքննել)։

	
	
	
	Հաշվեքննության շրջանակի ձևակերպումը գործնականում՝ հաշվի առնելով հաշվեքննության նպատակները։

	ՀՄ3.5.3
	Հաշվեքննության մոտեցումը։
	Ձևակերպել հաշվեքննության մոտեցումը։
	Կատարողականի հաշվեքննության հնարավոր մոտեցումները (խնդրին, արդյունքին, համակարգին միտված կամ դրանց համակցությունը)։

	
	
	
	Հաշվեքննության մոտեցման որոշումը գործնականում (վերից վար և վարից վեր տեսանկյուններ)՝ հաշվի առնելով հաշվեքննության նպատակը և շրջանակը։

	ՀՄ3.5.4
	Հաշվեքննության հարցերը։
	Ձևակերպել հաշվեքննության հարցերը։
	Կատարողականի հաշվեքննության հարցերի բուրգը։

	
	
	
	Հարցերի ձևակերպումը, որոնք թեմատիկորեն փոխկապված են, փոխլրացնող, փոխադարձ բացառող և միասնաբար սպառիչ՝ հասցեագրելու հաշվեքննության նպատակը։

	
	
	
	Հարցերի տեսակները։

	
	
	
	Հարցերի ձևակերպումը գործնական օրինակով։

	ՀՄ3.6
	Հաշվեքննության չափանիշները։
	Ձևակերպել կատարողականի հաշվեքննության չափանիշներ։
	Կատարողականի հաշվեքննության՝ չափանիշների վրա հիմնված պլանավորում։

	
	
	
	Կատարողականի հաշվեքննության չափանիշների աղբյուրները։

	
	
	
	Պատշաճ չափանիշների բնութագրերը։

	
	
	
	Չափանիշների հաղորդակցումը։

	
	
	
	Չափանիշների ձևակերպումը գործնական օրինակով։

	ՀՄ3.7
	Ռիսկերի կառավարումը կատարողականի հաշվեքննությունում։
	Ձևակերպել ռիսկերի կառավարման մոտեցումներ։
	Կատարողականի հաշվեքննության հիմնական ռիսկերը։

	
	
	
	Հաշվեքննության ռիսկերի կառավարման մոտեցումները։

	ՀՄ3.8
	Հաշվեքննության պլան։
	Փաստաթղթավորել և հաղորդակցել կատարողականի հաշվեքննության պլանավորման արդյունքները։
	Հաշվեքննության պլանի կառուցվածքը և տարրերը (այդ թվում՝ դիզայն մատրից)։

	
	
	
	Կատարողականի հաշվեքննության պլանի փաստաթղթավորումը։

	
	
	
	Կատարողականի հաշվեքննության պլանավորման հիմնադրույթների հաղորդակցումը հաշվեքննության ենթակա մարմնին (մեկնարկի ցանուցում, ներածական հանդիպում)։




	ՀՄ3.9
	Ամփոփում։
	
	

	Հատուկ մոդուլ 4. Կատարողականի հաշվեքննության կատարում

	ՀՄ4.1
	Հատուկ մոդուլ 4-ի նկարագիրը։
	
	

	ՀՄ4.2
	Ինչպե՞ս հավաքել հաշվեքննության ապացույցներ։

	Պարզել հաշվեքննության ապացույցների բավարար ու համապատասխան լինելը։
	Կատարողականի հաշվեքննության ապացույցները։

	
	
	
	Ապացույցների տեսակները։

	
	
	
	Ապացույցների հավաքման մեթոդները։

	
	
	
	Ապացույցների բավարար (քանակապես) լինելը։

	
	
	
	Ապացույցների համապատասխան (որակապես) լինելը։

	
	
	
	Ապացույցների բավարար և համապատասխան լինելու գնահատումն ու փաստաթղթավորումը։

	ՀՄ4.3
	Ինչպե՞ս ստանալ հաշվեքննության արդյունքներ։
	Փաստաթղթավորել կատարողականի հաշվեքննության արդյունքները։
	Կատարողականի հաշվեքննության արդյունքը։

	
	
	
	Կատարողականի հաշվեքննության արդյունքի տարրերը։

	
	
	
	Արդյունքների ձևակերպման գործընթացի հիմնական ասպեկտները։

	
	
	
	Պատճառահետևանքային վերլուծություն։

	
	
	
	Հաշվեքննության արդյունքների փաստաթղթավորումը։

	ՀՄ4.4
	Ինչպե՞ս ձևակերպել հաշվեքննության եզրակացությունները։
	Ձևակերպել կատարողականի հաշվեքննության եզրակացություններ։
	Կատարողականի հաշվեքննության եզրակացությունների հասկացությունը և բնութագրերը։

	
	
	
	Կատարողականի հաշվեքննության եզրակացությունների մշակման գործընթացը։

	ՀՄ4.5
	Ինչպե՞ս ձևակերպել հաշվեքննության առաջարկությունները։
	Ձևակերպել կատարողականի հաշվեքննության առաջարկություններ։
	Կատարողականի հաշվեքննության առաջարկությունների բնութագրերը։




	
	
	
	Կատարողականի հաշվեքննության առաջարկությունների և հաշվեքննության ազդեցության միջև կապը։

	
	
	
	Հաշվեքննության առաջարկությունների ձևակերպումը գործնականում։

	ՀՄ4.6
	Ինչպե՞ս կազմել կատարողականի հաշվեքննության արդյունքների մատրիցը։
	Ինտեգրել հաշվեքննության նպատակը, հարցերը, չափանիշները, արդյունքները, եզրակացություններն ու առաջարկությունները՝ ցույց տալով տրամաբանական շղթան։
	Կատարողականի արդյունքների մատրիցի մշակում։

	ՀՄ4.7
	Ամփոփում։
	
	

	Հատուկ մոդուլ 5. Կատարողականի հաշվեքննության հաշվետվությունը և հետհսկողությունը

	ՀՄ 5.1
	Հատուկ մոդուլ 5-ի նկարագիրը։
	
	

	ՀՄ 5.2
	Ինչպե՞ս մշակել կատարողականի հաշվեքննության հաշվետվություն։
	
	

	ՀՄ 5.2.1
	Կատարողականի հաշվեքննության հաշվետվությունը։
	Պատկերացնել կատարողականի հաշվեքննության հաշվետվության հիմնական բնութագրերը և կառուցվածքը։
	Կատարողականի հաշվեքննության հաշվետվության բնութագրերը. համապարփակություն, համոզիչ, ժամանակին, օգտագործողին հասկանալի և հավասարակշռված լինելը։

	
	
	
	Կատարողականի հաշվեքննության հաշվետվության կառուցվածքը։

	ՀՄ 5.2.2
	Հիմնական գրավոր ուղերձների ձևակերպումը։
	Մշակել առանցքային ուղերձներ՝ հաշվեքննության արդյունքների և եզրակացությունների հիման վրա։
	Հիմնական ուղերձի հասկացությունը։

	
	
	
	Արդյունավետ հիմնական ուղերձների բնութագրերը։

	
	
	
	Հաշվեքննության արդյունքների ու եզրակացությունների փոխակերպումը հիմնական ուղերձների։

	
	
	
	Հիմնական ուղերձների արտացոլումը կատարողականի հաշվեքննության հաշվետվությունում։

	ՀՄ 5.2.3
	Կատարողականի հաշվեքննության հաշվետվության վերլուծություն։
	Վերլուծել կատարողականի հաշվեքննության հաշվետվությունը։
	Կատարողականի հաշվեքննության հաշվետվության տարրերը։

	
	
	
	Կատարողականի հաշվեքննության հաշվետվության վերլուծություն գործնական օրինակով։




	ՀՄ 5.2.4
	Հաշվեքննության հաշվետվության վերջնականացումը
	Տիրապետել հաշվետվության վերջնականացման քայլերին։
	Հաշվեքննության հաշվետվության վերջնականացումը։

	
	
	
	Ամփոփիչ հանդիպման նախապատրաստումն ու անցկացումը։

	
	
	
	Հաշվեքննության ենթակա մարմինների մեկնաբանությունները հաշվետվության նախագծի վերաբերյալ և դրանց հասցեագրումը։

	
	
	
	Հաշվեքննության հաշվետվության վերանայման և հաստատման ներքին ընթացակարգերը ՀՊ-ում։

	ՀՄ 5.3
	Կատարողականի հաշվեքննության արդյունքների հաղորդակցումը։
	Տիրապետել հաշվեքննության արդյունքները հիմնական շահառուներին հաղորդակցելու գործընթացին։
	Հաշվեքննության արդյունքների հաղորդակցության կարևորությունը։

	
	
	
	Հաղորդակցության գործիքները և գործընթացը։

	
	
	
	Տարբեր շահառուները, նրանց կարիքները և դրանց հասցեագրումը։

	ՀՄ 5.4

	Հետհսկողությունը և կատարողականի հաշվեքննության արդյունքների ազդեցությունը։
	Պատկերացնել կատարողականի հաշվեքննության ազդեցությունը խթանելու մոտեցումները։
	Հետհսկողության նպատակը։

	
	
	
	Ինչպե՞ս և ե՞րբ իրականացնել հետհսկողությունը։

	
	
	
	Հետհսկողության հաշվետվությունը։

	
	
	
	Ի՞նչ է հաշվեքննության ազդեցությունը։

	
	
	
	Հաշվեքննության ազդեցությունը խթանելու մոտեցումները։

	ՀՄ 5.5
	Ամփոփում։
	
	

	Ընդհանուր մոդուլ 1. Բարձրագույն հաշվեքննիչ մարմինների դերը և գործունեության միջավայրը

	ԸՄ1.1
	Ընդհանուր մոդուլ 1-ի նկարագիրը։
	
	

	ԸՄ1.2
	Բարձրագույն հաշվեքննիչ մարմինների դերը և նշանակությունը։
	Նկարագրել ԲՀՄ-ների դերը հանրային կառավարման բարելավմանը նպաստելու հարցում։
	Ի՞նչ դերակատարում ունեն ԲՀՄ-ները։ Ինչպե՞ս են ԲՀՄ-ները նպաստում ավելի արդյունավետ, հաշվետու և թափանցիկ կառավարմանը։

	
	
	
	ՀՀ հանրային կառավարման համակարգը, սահմանադրական կարգի հիմունքները։

	
	
	
	Հաշվեքննիչ պալատի տեղն ու դերը ՀՀ հանրային կառավարման համակագում (անկախություն, մանդատ, փոխգործակցությունը օրենսդիր և գործադիր իշխանության ինստիտուտների հետ), դերը սահմանադրականության ապահովման գործում։

	
	
	
	Հաշվեքննիչ պալատի կառուցվածքը և կառավարումը։

	
	
	
	Մարդկային ռեսուրսների կառավարումը Հաշվեքննիչ պալատում։ Հաշվեքննողի կոմպետենցիաների համակարգը։

	
	
	
	Հաշվեքննիչ պալատի միջազգային համագործակցությունը։

	ԸՄ1.3
	Ինչպե՞ս են ԲՀՄ-ները ստեղծում արժեք և օգուտներ քաղաքացիների համար։
	Նկարագրել այն արժեշղթան, որի միջոցով ԲՀՄ-ները ազդեցություն են գործում։
	Արժեշղթայի տարրերը, որոնց միջոցով ԲՀՄ-ների հաշվեքննությունները ազդեցություն են գործում։

	
	
	
	Արժեշղթայի ներկայացումը կատարողականի հաշվեքննության տեսակի դեպքում։

	ԸՄ1.4
	INTOSAI-ն, IFPP-ն և բարձրորակ հաշվեքննությունները
	Պատկերացնել INTOSAI-ի աշխատանքը և IFPP-ների համակարգը։
	Ո՞րն է INTOSAI-ի գործունեության նպատակը, ուղղությունները, ինչպիսի՞ կառուցվածք ունի այն։

	
	
	
	IFPP-ները և դրանց դերը բարձրորակ հաշվեքննությունների ապահովման գործում։

	
	
	
	Լիմայի և Մեխիկոյի հռչակագրերը։

	
	
	
	Հաշվեքննիչ պալատի ներքին իրավական ակտերի համակարգը։





	ԸՄ1.5
	Հանրային հատվածի հաշվեքննության հիմնարար սկզբունքները։
	Բացատրել հանրային հատվածի հաշվեքննության հիմնարար սկզբունքները։
	Հանրային հատվածի հաշվեքննության հիմնարար սկզբունքները (ISSAI 100):

	ԸՄ1.6
	Ինչպե՞ս կարող է հաշվեքննողը նպաստել ԲՀՄ-ին՝ ունենալ որակյալ արդյունքներ։
	Նկարագրել հաշվեքննողի դերը ապահովելու որակ հաշվեքննության ընթացքում։
	Որակի կառավարումը ԲՀՄ-ներում (ISSAI 140):

	
	
	
	Հաշվեքննողների դերը որակյալ արդյունքների ստեղծման գործում։

	ԸՄ1.7
	Հանրային ֆինանսների կառավարման միջավայրը։
	Ձեռք բերել բազային պատկերացումներ հանրային ֆինանսների կառավարման որոշ հիմնարար ինստիտուտների վերաբերյալ ՀՀ-ում։
	ՀՀ բյուջետային համակարգը։ Բյուջետային գործընթացը՝ նախորդ տարվա պետական բյուջեի, դրա կատարման և հաշվետվության օրինակով։ Հաշվետվության վերլուծություն։

	
	
	
	Ծրագրային բյուջետավորում։

	
	
	
	Գանձապետական համակարգ։




	Ընդհանուր մոդուլ 2. Պրոֆեսիոնալ սկսնակ հաշվեքննողի վարքագիծը

	ԸՄ2.1
	Ընդհանուր մոդուլ 2-ի նկարագիրը։
	
	

	ԸՄ2.2
	Էթիկա։
	
	

	ԸՄ2.2.1
	Հաշվեքննողի էթիկական վարքագիծը։
	Նկարագրել հաշվեքննողի էթիկական վարքագծի պահանջները։
	Ինչո՞ւ է էթիկական վարքագիծը կարևոր հաշվեքննողների, ԲՀՄ-ի և աուդիտորական մասնագիտության համար։

	
	
	
	Էթիկական վարքագիծ՝ կապված Անկախության ու օբյեկտիվության, Բարեվարքության, Մասնագիտական վարքագծի կամ Անձնական հաշվետվողականության, Կոմպետենտության, Գաղտնապահության ու թափանցիկության հետ։

	
	
	
	Հաշվեքննողի էթիկայի պահանջները՝ ըստ ISSAI 130-ի և ՀՊ սահմանած էթիկայի կանոնների։

	ԸՄ2.2.2
	Ինչպե՞ս կարող է հաշվեքննողը լուծել էթիկական երկընտրանքները։
	Իրականացնել անհրաժեշտ գործողություններ՝ ուղղված էթիկական երկընտրանքների լուծմանը։
	Հաշվեքննողի էթիկական վարքագծի վտանգները։

	
	
	
	Էթիկական երկընտրանքների լուծման (վտանգների զսպման) հնարավոր եղանակները։




	ԸՄ2.3
	Մասնագիտական դատողություն և կասկածամտություն։
	Դրսևորել մասնագիտական դատողություն և կասկածամտութուն։
	Մասնագիտական դատողության և կասկածամտության հասկացությունները։

	
	
	
	Ե՞րբ է պահանջվում գործադրել մասնագիտական դատողություն և պահպանել մասնագիտական կասկածամտություն։

	
	
	
	Ինչպե՞ս գործադրել մասնագիտական դատողություն և պահպանել մասնագիտական կասկածամտություն գործնական օրինակով։

	ԸՄ2.4
	Շահառուները։
	
	

	ԸՄ2.4.1
	Ովքե՞ր են հաշվեքննողի հիմնական շահառուները։
	Վեր հանել հիմնական շահառուներին հաշվեքննության համատեքստում։
	Հիմնական շահառուները հաշվեքննության համատեքստում։

	
	
	
	Ինչո՞ւ է կարևոր հասկանալ հիմնական շահառուներին։

	
	
	
	Ինչպե՞ս ճանաչել շահառուներին (շահառուների քարտեզագրում)։

	
	
	
	Հաշվեքննության գործընթացի տարբեր փուլերում տարբեր շահառուների հետ արդյունավետ ներգրավվածության կարևորությունը։

	ԸՄ2.4.2
	Արդյունավետ հաղորդակցություն
	Դրսևորել արդյունավետ հաղորդակցություն հաշվեքննության ընթացքում։
	Ինչո՞ւ է արդյունավետ հաղորդակցությունը կարևոր հաշվեքննության համար։

	
	
	
	Հաղորդակցության տեսակները (գրավոր, բանավոր) և կիրառությունը հաշվեքննության ընթացքում։

	
	
	
	Արդյունավետ հաղորդակցության բնութագրիչները։




	ԸՄ2.5
	Զգայական բանականություն։
	Նկարագել զգայական բանականությունը։
	Նկարագրել զգայական բանականությունը՝ ինքնաճանաչման, ինքնակառավարման, սոցիալական ճանաչման և հարաբերությունների կառավարման տեսանկյունից։

	
	
	
	Ինչո՞ւ է զգայական բանականությունը կարևոր հաշվեքննողների համար։

	ԸՄ2.6
	Աշխատանքի ծավալի կառավարում։
	Կառավարել սեփական աշխատանքի ծավալը։
	Սեփական աշխատանքի ծավալի կառավարումը՝ հանձնարարված աշխատանքների որակյալ իրականացման և վերջնաժամկետների պահպանմամբ ավարտելու համար։

	
	
	
	Կարևորությունը հաշվեքննության նախագծերի համատեքստում։

	ԸՄ2.7
	Խմբային աշխատանք։
	Լինել արդյունավետ թիմային աշխատող։
	Խմբային աշխատանքի կարևորությունը հաշվեքննության գործընթացում։

	
	
	
	Հաշվեքննության խմբերի գործունեությունը գործնականում։




	ԸՄ2.8
	Առաջնորդություն և ինքնազարգացում։
	Պատկերացնել ինչպես զարգացնել առաջնորդության հմտությունները և ապահովել ինքնազարգացում որպես հաշվեքննող՝ շարունակաբար ձգտելով գերազանցության։
	Առաջնորդության դրևսորումները հաշվեքննության համատեքստում։

	
	
	
	Առաջնորդության դրսևորումները՝ որպես Հաշվեքննիչ պալատի ծառայող (մասնավորապես՝ ՀՊ արժեքների պահպանում, ՀՊ հեղինակության պահպանում և խթանում սեփական վարքագծով…)։

	
	
	
	Հաշվեքննողի ինքնազարգացման և գերազանցության ձգտման ուղիները (մասնավորապես՝ աուդիտորի որակավորում, շարունակական մասնագիտական զարգացում, ինովացիաներ, ինքնահայեցում, հետաքրքրասիրություն)։

	ԸՄ2.9
	Ամփոփում։ 

Ամփոփիչ թեստավորման գործընթացի ներկայացում։

